b'\n_START_ARTICLE_\nPolihistor\n_START_PARAGRAPH_\nPolih\xc3\xadstor (starogr\xc5\xa1ko \xcf\x80\xce\xbf\xce\xbb\xcf\x8d: pol\xc3\xad je prislov, izpeljan iz pridevnika \xcf\x80\xce\xbf\xce\xbb\xcf\x8d\xcf\x82: pol\xc3\xads - mnog + \xe1\xbc\xb1\xcf\x83\xcf\x84\xce\xbf\xcf\x81\xce\xaf\xce\xb1: histor\xc3\xada) je \xc4\x8dlovek, ki je poznavalec ve\xc4\x8d, raznolikih strok. Danes ve\xc4\x8d ni strokovnjaka, ki bi bil polihistor, saj je znanje postalo tako razvejano in obse\xc5\xbeno, da ga posameznik ne more ve\xc4\x8d vsega obvladati. \xc4\x8ce vzamemo za primer fiziko, se znanstveniki specializirajo za posamezno podro\xc4\x8dje, druga podro\xc4\x8dja fizike pa poznajo samo povr\xc5\xa1insko. Tudi zgodovinar danes ne more ve\xc4\x8d obvladati vseh obdobij in podro\xc4\x8dij, ampak se osredoto\xc4\x8di samo na nekatere izmed njih. Eden zadnjih polihistorjev pri nas je bil Janez Vajkard Valvasor. V\xc4\x8dasih se za polihistorja uporablja tudi latinski naziv Homo universalis.'